NÁRODNÁ RADA SLOVENSKEJ REPUBLIKY

**IX. volebné obdobie**

KNR-PZP-2246/2024-4

**514a**

**I n f o r m á c i a**

**výborov Národnej rady Slovenskej republiky o prerokovaní vládneho návrhu zákona, ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony (tlač 514) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informáciu výborov Národnej rady Slovenskej republiky:

**I.**

Národná rada Slovenskej republiky uznesením č. 603 z 30. októbra 2024 pridelila vládny návrh zákona, ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony (tlač 514) na prerokovanie týmto výborom:

**Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre pôdohospodárstvo a životné prostredie;**

Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republikyuznesením č. 235 z 21. novembra 2024 s vládnym návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi.**

Výbor Národnej rady Slovenskej republiky pre pôdohospodárstvo a životné prostredie uznesením č. 82 z 18. novembra 2024 s vládnym návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi.**

**IV.**

Z uznesení výborov Národnej rady Slovenskej republiky, uvedených v bode III. tejto informácie, vyplývajú tieto pozmeňujúce a doplňujúce návrhy:

1. V čl. I § 11 ods. 3 sa slovo „doručuje“ nahrádza slovom „oznámi“.

*Odôvodnenie k bodu 1: Navrhuje sa zosúladenie terminológie s § 11 ods. 4 a 5, ktoré aplikujú terminológiu oznámenia prostredníctvom informačného systému.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

1. V čl. I § 13 ods. 1 písm. d) sa za slovo „výrobku“ vkladajú slová „na trh“.

*Odôvodnenie k bodu 2: Spresňuje sa navrhovaný právny text v súlade s nariadením Európskeho parlamentu a Rady (EÚ) 2023/1115 (napríklad čl. 2 bod 16: Umiestnenie výrobku na trh).*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

1. V čl. I § 14 ods. 3 sa nad slová „stredným podnikom“ umiestňuje odkaz na poznámku pod čiarou „69“.

*Odôvodnenie k bodu 3: Spresňuje sa navrhovaný právny text z dôvodu lepšej prehľadnosti navrhovaného zákona a ľahšej orientácii v návrhu zákona, keďže navrhované uloženie sankcie v § 14 ods. 3 sa vzťahuje iba na obchodníka, ktorý je mikropodnikom, malým podnikom alebo stredným podnikom.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

1. V čl. I § 15 ods. 4 a 5 sa slová „Na umiestnenie a sprístupnenie“ nahrádzajú slovami „Na umiestnenie na trh a sprístupnenie na trhu“.

*Odôvodnenie k bodu 4: Spresňuje sa navrhovaný právny text v súlade s nariadením Európskeho parlamentu a Rady (EÚ) 2023/1115 (napríklad čl. 2 bod 16: „umiestnenie výrobku na trh“ a čl. 2 bod 18: „sprístupnenie na trhu“).*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

1. V čl. I § 16 sa za slová „zákona č. 355/2019 Z. z.“ vkladajú slová „a zákona č. .../2024 Z. z.“

*Odôvodnenie k bodu 5: Navrhuje sa legislatívno- technická úprava v súvislosti s doplnením zrušovacieho ustanovenia návrhu zákona č. 113/2018 Z. z. o jeho poslednú novelizáciu, ktorá je taktiež obsahom návrhu zákona.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

1. V čl. III sa vypúšťa 1. bod a dopĺňa sa 48. bod, ktorý znie:

„48. Slová „náhodná ťažba“ vo všetkých tvaroch sa v celom texte zákona nahrádzajú slovami „asanačná ťažba“ v príslušnom tvare.“.

Nasledujúce body sa primerane prečíslujú, čo sa premietne v článku o účinnosti a zároveň sa do tohto článku premietne účinnosť nového bodu 48 od 30. decembra 2024.

*Odôvodnenie k bodu 6: Navrhuje sa legislatívno-technická úprava v súvislosti so zaradením totožného novelizačného bodu na koniec z dôvodu zabránenia duplicitnej novelizáciu niektorých ustanovení.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

1. V čl. III, 31. bode sa slovo „Stanoviskom“ nahrádza slovami „Záväzným stanoviskom“ a slovo „stanoviska“ sa nahrádza slovami „záväzného stanoviska“.

*Odôvodnenie k bodu 7: Zosúlaďuje sa terminológia návrhu zákona s čl. III, 5., 7. a 8. bodom.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

**V.**

**Výbor pre pôdohospodárstvo a životné prostredie** ako gestorský výbor o návrhu spoločnej správy výborov **nerokoval** dňa 26. novembra 2024, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

Predseda Výboru Národnej rady Slovenskej republiky pre pôdohospodárstvo a životné prostredie zároveň určil za spravodajkyňu poslankyňu Národnej rady Slovenskej republiky **Zuzanu Matejičkovú**, ktorá predkladá predmetnú informáciu a na schôdzi Národnej rady Slovenskej republiky bude informovať o výsledku rokovania výboru a bude navrhovať ďalší postup.

Rudolf **H u l i a k**, v. r.

predseda výboru